Diari Oficial de la Generalitat Valenciana


Sumari del DOGV 9467, del 10-11-2022 (2022/10906)

RESOLUCIÓ de 3 de novembre de 2022, de la directora general d'Innovació Educativa i Ordenació, per la qual es resol la convocatòria de subvencions i assignacions econòmiques per a desenvolupar projectes d'investigació i innovació educativa en centres docents sostinguts amb fons públics de la Comunitat Valenciana durant el curs acadèmic 2022-2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9467

Data del DOGV
:   10-11-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/10847


Data del document
:   03-11-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 3 de novembre de 2022, de la directora general d'Innovació Educativa i Ordenació, per la qual es resol la convocatòria de subvencions i assignacions econòmiques per a desenvolupar projectes d'investigació i innovació educativa en centres docents sostinguts amb fons públics de la Comunitat Valenciana durant el curs acadèmic 2022-2023. [2022/10315]  
Per l'Ordre 31/2016, de 4 de juliol, de la Conselleria d'Educació, Investigació, Cultura i Esport, es van aprovar les bases reguladores de les subvencions i assignacions econòmiques per a la realització de projectes d'investigació i innovació educativa en centres educatius no universitaris sostinguts amb fons públics de la Comunitat Valenciana (DOGV 7823 / 07.07.2016).  
Per la Resolució de 4 d'abril de 2022, de la directora general d'Innovació Educativa i Ordenació de la Conselleria d'Educació, Cultura i Esport, es van convocar subvencions i assignacions econòmiques per a desenvolupar projectes d'investigació i innovació educativa en centres docents sostinguts amb fons públics de la Comunitat Valenciana durant el curs acadèmic 2022-2023 (DOGV 9325/ 26.04.2022).  
  
D'acord amb la base huitena de l'Ordre 31/2016, de 4 de juliol, el 20 de juny de 2022 es va publicar en la pàgina web de la Conselleria d'Educació, Cultura i Esport una relació amb els centres docents que havien d'esmenar la falta de documentació o adjuntar els documents preceptius especificats. El termini per a presentar la documentació requerida es va iniciar el 21 de juny i va finalitzar el 5 de juliol.  
Comprovada la documentació presentada, una vegada transcorregut el termini i estant en poder de l'òrgan instructor totes les sol·licituds presentades, es va constituir el 14 de setembre de 2022 la comissió per a l'estudi, la valoració i la proposta de concessió de recursos i subvencions als centres participants, segons estableix la base quarta de l'ordre de bases.  
Publicada en data 26 de setembre de 2022 en la pàgina web de la Conselleria d'Educació, Cultura i Esport la Resolució provisional de 26 de setembre de 2022, de l'òrgan instructor de la convocatòria de subvencions i assignacions econòmiques per a desenvolupar projectes d'investigació i innovació educativa en centres docents sostinguts amb fons públics de la Comunitat Valenciana durant el curs acadèmic 2022-2023, i transcorregut el termini de deu dies hàbils per a fer al·legacions, d'acord amb la base desena de l'Ordre 31/2016, de 4 de juliol de 2016.  
  
Comprovada la documentació presentada una vegada transcorregut el termini d'al·legacions, i estudiades i, si és el cas, ateses les al·legacions.  
Vista la proposta de resolució definitiva de data 19 d'octubre de 2022, elevada per l'òrgan instructor de la convocatòria de subvencions i assignacions econòmiques per a desenvolupar projectes d'investigació i innovació educativa en centres docents sostinguts amb fons públics de la Comunitat Valenciana durant el curs acadèmic 2022-2023.  
  
En virtut del que disposa la base cinquena i desena de l'Ordre 31/2016, de 4 de juliol de 2016, i d'acord amb la delegació efectuada per a resoldre la convocatòria per la disposició final primera de l'Ordre 31/2016, de 4 de juliol, resolc:  
  
Primer  
Assignar als projectes seleccionats dels centres públics de la Generalitat que figuren en l'annex I-A d'aquesta resolució les quanties econòmiques que s'indiquen en cada cas, les quals s'abonaran amb caràcter de despesa extraordinària de funcionament amb càrrec al capítol II del programa pressupostari 421.50 del pressupost de la Generalitat de l'any 2022, dotat amb un import global màxim de 2.290.000 ?, dels quals, segons la tipologia del projecte, 720.000 - corresponen a projectes d'investigació i innovació educativa globals de centres, d'aquests s'hi assignen 698.015,63 ?, amb un romanent de 21.984,37 - que passa a sumar-se a l'import dels projectes d'investigació i innovació educativa; i 1.570.000 - més el romanent abans indicat corresponen a projectes d'investigació i innovació educativa, d'aquests s'hi assignen 1.591.963,01 ?. I en resulta un sobrant total de 21,36 ?.  
  
Segon  
Concedir les subvencions als projectes seleccionats dels centres privats concertats i centres públics de titularitat distinta de la Generalitat que figuren en l'annex I-B d'aquesta resolució, per l'import que s'indica en cada cas, les quals s'abonaran a càrrec del capítol IV de la línia de subvenció S6968000 del programa pressupostari 421.50 del pressupost de la Generalitat de l'any 2022, dotat amb un import global màxim de 165.000 ?, dels quals, segons la tipologia del projecte, 52.000 - corresponen a projectes d'investigació i innovació educativa globals de centres, d'aquests s'hi assignen 42.297,96 ?, amb un romanent de 9.702,04 - que passa a sumar-se a l'import del projectes d'investigació i innovació educativa; i 113.000 - més el romanent abans indicat corresponen a projectes d'investigació i innovació educativa, d'aquests s'hi assignen 122.684,07 ?. I en resulta un sobrant total de 17,97 ?.  
  
  
Tercer  
Declarar projectes no seleccionats els indicats en l'annex II-A, corresponents a centres públics de la Generalitat, i en l'annex II-B, corresponents a centres concertats i centres públics de titularitat distinta de la Generalitat d'aquesta resolució, pels motius que en cada cas s'hi indiquen.  
  
Quart  
El pagament de les assignacions i subvencions es farà als beneficiaris d'acord amb el que preveu la base dèsset, díhuit i dènou de l'Ordre 31/2016, de 4 de juliol de 2016.  
  
Contra la present resolució, que esgota la via administrativa, el centre privat concertat o centre públic de titularitat distinta de la Generalitat, si ho estima oportú, podrà interposar un recurs contenciós administratiu en el termini de dos mesos a comptar des de l'endemà de ser publicada, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'aquest mateix òrgan en el termini d'un mes comptat en els mateixos termes, de conformitat amb el que disposa la legislació vigent en matèria de procediment administratiu comú. Tot això sense perjudici que els interessats puguen presentar qualsevol altre recurs que estimen pertinent.  
  
València, 3 de novembre de 2022.- La directora general d'Innovació Educativa i Ordenació (p. d. Resolució de 13 d'abril de 2022; DOGV 9328, 29.04.2022): Reis Gallego Perales.